joelniklaus/EU_Wikipedias huggingface dataset:
Fickaraldo

"Fickaraldo" () ir 1982. gada Rietumvācijas episka piedzīvojumu filma, kuras režisors un scenārija autors ir Verners Hercogs. Filmā galvenās lomas atveido Klauss Kinskis, Klaudija Kardināle un Hosē Levgojs.

Filma ir stāsts par Braienu Svīniju Ficdžeraldu jeb Fickaraldo, ārkārtīgi apņēmīgu cilvēku, kurš Amazones džungļos plāno uzcelt operu.

Filmēšanas procesā radās vairāki sarežģījumi. Hercogs pieprasīja, lai, kā to prasīja filmas scenārijs, džungļos pār īstu kalnu pārvilktu 320 tonnu smagu tvaikoni un atteicās to filmēt studijā. Šīs epizodes filmēšana rezultējās ar trīs savainotiem cilvēkiem. Sākotnējais galvenās lomas atveidotājs Džeisons Robardss filmēšanas procesā saslima ar dizentēriju, tāpēc Hercogs nolīga Klausu Kinski, ar kuru viņš iepriekš vairākkārt vardarbīgi konfliktējis iepriekšējās filmās. Arī filmējot "Fickaraldo", Kinskis izrādīja agresīvu uzvedību un konfliktēja gan ar režisoru, gan ar pārējo komandu. Kad filmēšana bija gandrīz pabeigta, vietējās cilts vadītājs piedāvāja Kinski nogalināt, bet Hercogs atteicās.

Filmas "Fickaraldo" pirmizrāde notika . Filma nominēta Zelta palmas zaram Kannu kinofestivālā, kā arī Zelta globusa balvai un BAFTA kino balvai kategorijā "Labākā filma svešvalodā". Hercogs saņēma labākā režisora balvu Kannu kinofestivālā.

Atsauces

Ārējās saites 

Vācijas filmas
Piedzīvojumu filmas
Drāmas
Vernera Hercoga filmas
Batumi "Dinamo"

Batumi "Dinamo" () ir Gruzijas futbola klubs no Batumi. Tas ir dibināts 1923. gadā. Pašlaik spēlē Erovnuli līgā, kas ir Gruzijas augstākā futbola līga. Mājas spēles aizvada 2020. gadā atklātajā Batumi stadionā, kura ietilpība ir 20 000 vietu.

No 1990. līdz 1994. gadam kluba nosaukums bija FK Batumi. 2021. gadā kluba futbolisti pirmo reizi izcīnīja Gruzijas čempionu titulu. Komanda ir vienreiz ieguvusi Gruzijas kausu (1998. gadā). Divas reizes ir izcīnīts Gruzijas superkauss. Pirmo reizi UEFA klubu sacensībās piedalījās 1995. gadā, startējot UEFA Kausu ieguvēju kausā.

Sasniegumi 
 Erovnuli līga
 Čempioni (1): 2021
 Vicečempioni (4): 1997–98, 2014–15, 2019, 2020
 Gruzijas kauss
 Kausa ieguvēji (1): 1997–98
 Finālisti (4): 1992–93, 1994–95, 1995–96 et 1996–97
 Gruzijas superkauss
 Kausa ieguvēji (2): 1998, 2022

Atsauces

Ārējās saites 

 Oficiālā tīmekļa vietne

Gruzijas futbola klubi
Lugola RFF

Lugola RFF ir Latvijā, Rīgas farmaceitiskā fabrikā ražotas bezrecepšu zāles, kurām piemīt dezinficējošas, antiseptiskas, sporas iznīcinošas, pretsēnīšu un pretvīrusu īpašības.

Sastāvs 
Lugola RFF aktīvā viela uz 1 g ir 10 mg joda. Citas sastāvdaļas ir kālija jodīds, glicerīns, attīrīts ūdens.

Lietošana 
Ieteicamai reizes devai šķīdumā vajag samitrināt jodkociņu vai kosmētikas kociņu. Ar to apziediet iekaisušās vietas: žāvu, mandeles, rīkles galu, procedūru atkārtojot 2-4 reizes dienā. Šīs zāles nedrīkst lietot bērni līdz 12 gadu vecumam. Ja pēc 14 dienām nejūtaties labāk vai jūtaties sliktāk, nepieciešams konsultēties ar ārstu. Lai izvairītos no blaknēm, ieteicams nepārsniegt ieteicamo dienas devu.

Atsauces 
Zāles
Jods
Viss visur vienlaikus

"Viss visur vienlaikus" () ir 2022. gada ASV zinātniskā fantastikas komēdijas filma, kuras režisori un scenārija autori ir Dens Kvans un Denjels Šeinerts. Filmā galvenās lomas atveido Mišela Jeo, Stefānija Hsu, Džonatans Kī Kvans, Dženija Sleita, Harijs Šums, Džeimss Hongs un Džeimija Lī Kērtisa.

Vizītes laikā ieņēmumu dienestā, ķīniešu izcelsmes amerikāniete nonāk piedzīvojumā, kurā tikai viņa var glābt pasauli, atklājot paralēlās pasaules un scenārijus, kā būtu izvērusies viņas dzīve, pieņemot citus lēmumus.

Filmā ir apvienoti vairāki žanri, kā melnā komēdija, zinātniskā fantastika, fantāzija, cīņas māksla un animācija. Sākotnēji galvenā loma tika iecerēta Džekijam Čanam, taču vēlāk tā tika piešķirta Mišelai Jeo. Filmēšana tika uzsākta 2020. gada janvārī un tika pabeigta martā, tieši pirms COVID-19 pandēmijas uzliesmojuma ASV. Filmas pirmizrāde notika , bet Latvijā . Filma saņēma plašu kritiķu atzinību, slavējot tās iztēli, režiju, Jeo aktierspēli un tādu tēmu kā eksistenciālisms, nihilisms un ķīniešu-amerikāņu identitāte atspoguļojumu. Filma ir nopelnījusi vairāk nekā  ASV dolāru, kļūstot par A24 vispelnošāko filmu.

Atsauces

Ārējās saites 

2022. gada filmas
ASV filmas
Kinokomēdijas
Zinātniskās fantastikas filmas
Drāmas
Hypo-Meeting

Hypo-Meeting ir starptautiskās vieglatlētikas sacensības, kas katru gadu notiek pavasarī Austrijas pilsētas Gecisas stadionā Mösle. Kopš 1975. gada notiek World Athletics paspārnē, tajā iekļautas vīriešu desmitcīņas, kopš 1981. gada programmā iekļautas arī sieviešu septiņcīņas sacensības. Tas ir viens no lielākajiem komerciālajiem startiem daudzpusīgiem sportistiem, un tās ir iekļautas IAAF Combined Events Challenge turnīru sērijā.

Hypo-Meeting sacīkstēs pasaules rekordi desmitcīņā tika uzstādīti trīs reizes: 1980. un 1982. gadā augstāko pasaules sasniegumu uzrādīja britu desmitcīņnieks Deilijs Tompsons (attiecīgi 8648 un 8730 punkti), 2001. gadā šeit par pasaules rekordistu kļuva čehs Romāns Šebrle (9026 punkti).

Austrijas uzņēmums Hypo Landesbank Vorarlberg jau daudzus gadus ir turnīra ģenerālsponsors.

Uzvarētāji 
Līdzšinējie uzvarētāji:

Atsauces

Ārējās saites 

Sports Austrijā
No Sudden Move

No Sudden Move ir 2021. gada ASV kriminālfilma, kuras režisors ir Stīvens Soderbergs. Filmā galvenās lomas atveido Dons Čīdls, Benisio del Toro, Deivids Harbors, Eimijs Saimeca, Brendans Freizers, Kīrans Kalkins, Noā Džups, Kreigs Grānts, Džūlija Foksa, Frenkija Šo, Rejs Liota un Bils Djūks.

Noziedznieku grupa noslēpumainos apstākļos tiek savesta kopā, lai padarītu vienkāršu uzdevumu. Kad uzdevums noiet greizi, viņiem ir jāsadarbojas, lai atklātu, kas patiesībā notiek.

No Sudden Move pirmizrāde notika  un tika izlaista straumēšanas platformā HBO Max .

Atsauces

Ārējās saites 

2021. gada filmas
Warner Bros. filmas
Stīvena Soderberga filmas
Dons Čīdls

Donalds Frenks Čīdls jaunākais (, dzimis ) ir amerikāņu aktieris un režisors. Saņēmis vairākas balvas, tai skaitā divas Grammy balvas, divas Zelta globusa balvas un divas Ekrāna aktieru ģildes balvas. Ticis nominēts arī Amerikas Kinoakadēmijas balvai, divām BAFTA kino balvām un 11 Emmy balvām.

Karjeru sācis filmās Hamburger Hill (1987) un Colors (1988). Kļuvis pazīstams 90. gados ar lomām filmās Devil in a Blue Dress (1995), Rebound: The Legend of Earl "The Goat" Manigault (1996), Rosewood (1997) un "Naktis bugi stilā" (1997). Sadarbojies ar režisoru Stīvenu Soderbergu filmās "Ārpus redzesloka" (1998), "Satiksme" (2000), "Oušena banda" (2001), "Oušena ducis" (2004), "Oušena velna ducis" (2007) un No Sudden Move (2021). Ticis nominēts Amerikas Kinoakadēmijas balvai kategorijā "Labākais aktieris" par lomu filmā Hotel Rwanda (2004). Viņš bija viens no producentiem un galvenās lomas atveidotājs filmā "Sadursme" (2004), kas saņēma Kinoakadēmijas balvu kategorijā "Labākā filma".

Ārējās saites 

1964. gadā dzimušie
Amerikāņu kinoaktieri
Misūri dzimušie
Zelta globusa balvas ieguvēji
Grammy balvas ieguvēji
Irānas hokeja izlase

Irānas hokeja izlase ir komanda, kas pārstāv Irānu starptautiskajās hokeja spēlēs. Šobrīd tā atrodas 56. vietā Starptautiskās hokeja federācijas rangā. 2022. gadā tā bija iedalīta IIHF Pasaules čempionāta IV divīzijā.

Atsauces

Ārējās saites 
IIHF.profile

Hokejs Irānā
Āzijas hokeja izlases
Nikolajs Kavass

Nikolajs Kavass  (1905–1989) bija latviešu advokāts un sporta organizētājs.

Dzīvesgājums 
Dzimis 1905. gada 14. decembrī Rīgā tirgotāja Vladi­mira Kavasa un viņa sievas Jūlijas, dzimušas Riskas, ģimenē. Mācījās Rīgas Nikolaja ģimnāzijā (1913-1915), tad Jēgera privātskolā un Rīgas pilsētas krievu vidusskolā (1919-1924). Studēja tautsaimniecību, tad tieslietas Latvijas Universitātē (1925-1931), iestājās studentu korporācijā Fraternitas Arctica, tad studentu korporācijā Ruthenia. 1930. gadā apprecējās ar Iraīdu Kušnarevu (1907-2002), viņiem piedzima dēli Igors Ivars (1932-2008) un Juris (1938-). 1932. gadā sāka strādāt par zvērināta advokāta Voldemā­ra Beķera palīgu.

Pēc obligātā karadienesta Latvijas armijā (1932-1933) darbojās sporta biedrībā “Unions”, kuras hokejisti 1932. un 1933. gadā kļuva par par valsts meistariem.
Kā Latvijas Ziemas sporta savienības (LZSS) valdes loceklis Nikolajs Kavass vadīja Latvijas hokeja izlases komplektāciju.  
Vēlāk darbojās arī Latvijas Futbola savienībā, Latvijas Sporta organizāciju savienībā, Rīgas Tenisa klubā, Profesora A. Būmaņa piemiņas fondā un Latvijas Aeroklubā.

No 1940. gada 1. maija strādāja par zvērināts advokātu Rīgā.
1944. gada rudenī devās bēgļu gaitās uz Vāciju, ap 1950. gadu izceļoja uz Austrāliju, kur strādāja par Adelaidas Universitātes starptautisko privāto tiesību lektoru, vēlāk dzīvoja Maiami Kvīnslendas pavalstī.

Miris 1989. gada 27. martā Austrālijā.

Atsauces 

Latvijas advokāti
Austrālijas latvieši
Rīgā dzimušie
Jūlija Saņina

Jūlija Bebko (dzimusi Holovaņa; ukraiņu: Юлія Олександрівна Бебко (Головань), dzimusi 1990. gada 11. oktobrī), profesionāli pazīstama kā Jūlija Saņina (Юлія Саніна), ir ukraiņu dziedātāja un Ukrainas alternatīvā roka grupas The Hardkiss vadošā soliste.

Biogrāfija 
Jūlija Saņina dzimusi mūziķu ģimenē 1990. gada 11. oktobrī Kijivā, Ukrainā. Pirmo reizi uz skatuves viņa uzstājās, kad viņai bija trīs gadi. Viņas dziedāšanu pavadīja tēva vadītais ansamblis. Vēlāk viņa sāka uzstāties kā solo vokāliste, kā arī viena no bērnu grupu un džeza bigbenda dalībniecēm.

2005. gadā absolvējusi Džeza un estrādes mākslas mūzikas skolu. Vēlāk viņa iestājās Kijivas Nacionālās universitātes Filoloģijas institūtā un 2013. gadā ieguva maģistra grādu folkloristikā. Studējot koledžā, pieauga arī interese par žurnālistiku.

No 2006. līdz 2008. gadam viņa bija vokāliste grupā Sister Siren.

2011. gada septembrī Saņina un mūzikas producents, kā arī vēlākais Saņinas vīrs, Valērijs Bebko izveidoja popmūzikas duetu Val & Sanina, kas izpildīja dziesmas krievu valodā. Viņi ierakstīja eksperimentālu videoklipu un iedziedāja dažādas padomju estrādes dziesmas, viena no tām — Raimonda Paula dziesmas "Es aiziet nevaru" krievu valodas versiju "Любовь настала".

Neilgi pēc tam viņi uzlaboja savu skatuves tēlu un mainīja grupas nosaukumu uz The Hardkiss. Viņi arī paši sāka rakstīt dziesmas angļu valodā un padarīja to skanējumu "smagāku". 2011. gada rudenī viņi izdeva dažas jaunas dziesmas un ierakstīja savu debijas videoklipu Babylon. 2011. gada oktobra beigās The Hardkiss tika iesildīja koncertu britu grupai Hurts. Vēlāk tajā pašā gadā viņi izdeva vēl vienu videoklipu Dance with me, kas tika pārraidīts vadošajos mūzikas kanālos.

2012. gada februārī grupa parakstīja līgumu ar zīmolu Sony BMG. Grupa strauji sāka iegūt popularitāti un ieguva vairākas balvas Ukrainā, kā arī citviet Eiropā. 2014. gadā Saņina savā YouTube kanālā sāka augšupielādēt video blogus par savu dzīvi un grupas dzīves aizkulisēm. 2016. gadā Saņina kļuva par vienu no četriem tiesnešiem Ukrainas X Faktora septītajā sezonā.

Privātā dzīve 
Jūlija ir precējusies ar Valēriju Bebko, radošo producentu un grupas The Hardkiss ģitāristu. Pāris savas attiecības slēpa 5 gadus (kopš 2009. gada). Sešus mēnešus pēc iepazīšanās Valērijs Bebko bildināja Jūliju, bet pēc pusotra gada viņi apprecējās. Kāzas tika dekorētas autentiskā ukraiņu stilā.

2015. gada 21. novembrī Jūlijai piedzima dēls Daniils.

Atsauces

Ārējās saites 

 The HARDKISS TV — Jūlijas Saņinas vlogu kanāls YouTubeYouTube
 Jūlijas Saņinas biogrāfija

1990. gadā dzimušie
Ukraiņu dziedātāji
Kijivā dzimušie
Lejaskartlija

Lejaskartlija () ir viena no Gruzijas mharēm. Izvietojusies valsts valsts dienvidaustrumos Mazā Kaukāza ziemeļu priekškalnēs. Rietumos robežojas ar Samchi-Džavahetiju, ziemeļos — ar Iekšējo Kartliju un galvasoulsētu Tbilisi, austrumos — ar Mchetu-Mtianeti un Azerbaidžānu, dienvidos — ar Armēniju. Lielākās pilsētas mharē ir Rustavi (administratīvais centrs), Marneuli, Gardabani, Bolnisi, Tetrickaro, Calka un Dmanisi. Industriāli otrs attīstītākais Gruzijas reģions pēc galvaspilsētas Tbilisi.

Geogrāfija 
Lejaskartlijas mhare ietver vēsturiskā Gruzijas novada Kartlijas dienvidaustrumu daļu un nelielu ārējās Kahetijas daļu. Aizņem Kūras upes ieleju un Mazā Kaukāza priekškalnes. Rietumos to norobežo Samsari grēda, ziemeļos — Trialetas grēda. Klimats ir kontinentāls.

Atsauces

Ārējās saites 

Gruzijas mhares
Igors Ivars Kavass

Igors Ivars Kavass  (1932–2008) bija  latviešu izcelsmes jurists un tieslietu profesors Austrālijas un ASV universitātēs.

Dzīvesgājums 
Dzimis 1932. gada 31. jūlijā Rīgā jurista Nikolaja Kavasa un viņa sievas Iraīdas, dzimušas Kušnarevas, ģimenē. 
1944. gada rudenī kopā ar vecākiem devās bēgļu gaitās uz Vāciju, ap 1950. gadu izceļoja uz Austrāliju, kur studēja tieslietas Melburnas Universitātē.
Strādāja advokāta privātpraksē (1956-1959), bija tiesību lektors  Adelaidas Universitātē (1959-1966), tad Melburnas Universitātē (1959-1966).

1966. gadā pārcēlās uz ASV, kur bija Alabamas Universitātes tieslietu profesors un bibliotēkas direktors (1968-1970), Čikāgas Ziemeļrietumu Universitātes tieslietu profesors (Northwestern University, Chicago, 1970-1972), Ziemeļkarolīnas Djūka Universitātes (Duke U., Durham, North Carolina, 1972-1975) profesors, Nešvilas Vanderbilta Universitātes Tieslietu informācijas centra direktors (Legal Information Center, Vanderbilt University, Nashville).

Miris 2008. gada 6. aprīlī.

Darbi 
 United States treaty index: 1776-1990 consolidation (1991, 2001)
 Soviet law in English: research guide and bibliography, 1970-1987 (1988)
 Abortion in the United States: a compilation of state legislation (1991)
 Gorbachev's law: a bibliographic survey of English writings on Soviet legal developments, 1987-1990 (1991)

Atsauces 

Austrālijas latvieši
Rīgā dzimušie
Ksēnija Križana

Ksēnija Križana (; dzimusi ) ir Ungārijas vieglatlēte, kas specializējusies septiņcīņā.

Biogrāfija 
Nozīmīgā starptautiskā pasākumā Križana pirmo reizi piedalījās 2009. gadā, pasaules jaunatnes čempionātā Briksenē, kur viņa finišēja ceturtā. 2012. gadā Barselonā viņa izcīnīja sudraba medaļu junioru pasaules čempionātā ar jaunu personisko rekordu 5957 punkti. 2013. gadā viņa ieņēma septīto vietu 2013. gada Eiropas čempionātā Tamperē. 2014. gadā viņa pirmo reizi piedalījās Eiropas čempionātā, kurā finišēja desmitajā vietā.

2015. gadā viņa svinēja savu līdz šim lielāko panākumu Eiropas U23 čempionātā  Tallinā, nodrošinot zelta medaļu ar 6303 punktiem. Pasaules čempionātā Pekinā viņa par dažiem punktiem uzlaboja savu personīgo rekordu un septiņcīņā finišēja devītajā vietā. Eiropas čempionātā Amsterdamā 2016. gada jūlijā viņa finišēja ceturtajā vietā. Ar šo sniegumu viņai arī kvalificējās 2016. gada Riodežaneiro olimpiskajām spēlēm, kur viņa ieņēma 16. vietu.

2017. gadā Križana ar personisko rekordu 4631 punktu ieņēma ceturto vietu Eiropas čempionātā telpās Belgradā. Hypo-Meeting Gecisā viņa uzlaboja savu personīgo rekordu līdz 6390 punktiem un tādējādi kvalificējās pasaules čempionātam Londonā, kur ar 6356 punktiem ierindojās devītajā vietā.

2018. gadā Križana pasaules čempionātā telpās Birmingemā ar 4559 punktiem ieņēma sesto vietu, bet Eiropas čempionātā Berlīnē ar 6367 punktiem izcīnīja septīto vietu.

2019. gadā viņa ar 4608 punktiem ieņēma sesto vietu Eiropas čempionātā telpās Glāzgovā. Vasaras sezonā Križana uzlaboja savu personīgo rekordu Gecisā līdz 6469 punktiem, ieņemot trešo vietu. Décastar Talences sacensībās viņa to palielināja līdz 6619 punktiem, kas deva ne tikai otro vietu, bet bija arī valsts rekords.

2021. gadā maija beigās Gecisā notikušajā Hypo-Meeting viņa uzvarēja ar personīgo rekordu 6651 punktu, kas bija arī valsts rekords. Augustā viņa atkal startēja vasaras olimpiskajās spēlēs Tokijā un ieguva 13. vietu ar 6295 punktiem.

Rezultāti Pasaules un Eiropas čempionātos

Atsauces

Ārējās saites 

1993. gadā dzimušie
Budapeštā dzimušie
Ungārijas vieglatlēti
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Septiņcīņnieki
Karloss Alkarass

Karloss Alkarass Garfija (; dzimis ) ir profesionāls Spānijas tenisists, kopš 2022. gada septembra ATP vienspēļu ranga līderis.

2020. gadā saņēma ATP Gada jaunpienācēja balvu. 2021. gada jūlijā 18 gadu vecumā izcīnīja savu pirmo ATP titulu, uzvarot Croatia Open turnīrā Umagā, Horvātijā. 2021. gada ASV atklātajā čempionātā pirmo reizi sasniedza Grand Slam turnīta ceturtdaļfinālu.

2022. gada aprīlī, finālā apspēlējot norvēģu tenisistu Kasperu Rūdu, pirmo reizi uzvarēja ATP Masters 1000 sērijas turnīrā, kļūstot par jaunāko Miami Open čempionu turnīra vēsturē un trešo jaunāko Masters turnīru uzvarētāju. 2022. gada Francijas atklātajā čempionātā aizkļuva līdz ceturtdaļfinālam. 2022. gada ASV atklātajā čempionātā izcīnīja savu pirmo karjeras Grand Slam titulu, finālā pieveicot Kasperu Rūdu. Pēc turnīra  kļuva par ATP vienspēļu ranga līderi. Sasniedzot ranga pirmo pozīciju 19 gadu un četru mēnešu vecumā, viņš arī kļuva par jaunāko tenisistu vēsturē, kurš to paveicis.

Vietas Grand Slam turnīros 

|}

Grand Slam fināli

Uzvaras

Atsauces

Ārējās saites 

2003. gadā dzimušie
Spānijas tenisisti
I'm Thinking of Ending Things

I'm Thinking of Ending Things ir 2020. gada ASV sirreāla psiholoģiskā trillera filma, kuras režisors un scenārija autors ir Čārlijs Kaufmans. Filmā galvenās lomas atveido Džese Plemonss, Džesija Baklija, Toni Kolete un Deivids Tjūliss. Filma ir balstīta uz Īena Rīda 2016. gada romāna ar tādu pašu nosaukumu.

Filmas sižets ir par jaunu sievieti (Baklija), kura kopā ar savu draugu (Plemonss) dodas satikt viņas vecākus. Visas filmas garumā ir arī iekļauti kadri, kurā sētnieks dodas uz darbu, abiem stāstiem krustojoties filmas beigās.

I'm Thinking of Ending Things pirmizrāde notika  atsevišķos kinoteātros, savukārt  tā iznāca straumēšanas platformā Netflix.

Atsauces

Ārējās saites 

2020. gada filmas
ASV filmas
Sirreālisma filmas
Čārlija Kaufmana filmas
Džese Plemonss

Džese Lons Plemonss (, dzimis ) ir amerikāņu aktieris.

Sava aktiera karjeru sācis jau bērnībā. No 2006. līdz 2011. gadam filmējies NBC seriālā "Visu uzvarai". Piedalījies arī seriāla "Pārkāpt robežu" (2012–2013) 5. sezonā un tā turpinājumā, filmā El Camino: A Breaking Bad Movie (2019). Par savu lomu seriāla "Fārgo" (2015) 2. sezonā, Plemonss tika nominēts Emmy balvai un saņēma Critics' Choice televīzijas balvu. Ticis vēlreiz nominēts Emmy balvai par lomu Netflix seriālā Black Mirror (2017).

Attēlojis vairākas otrā plāna lomas filmās "Pavēlnieks" (2012), The Homesman (2014), "Melnā mise" (2015), "Spiegu tilts" (2015), "Spēļu nakts" (2018), "Vara" (2018), "Īrs" (2019), "Jūda un Melnais Mesija" (2021), "Džungļu kruīzs" (2021) un "Suņa spēks" (2021). Attēlojis galvenās lomas filmās Other People (2016) un I'm Thinking of Ending Things (2020). Par lomu filmā "Suņa spēks", viņš tika nominēts Amerikas Kinoakadēmijas balvai kategorijā "Labākais aktieris".

Ārējās saites 

1988. gadā dzimušie
Amerikāņu kinoaktieri
Teksasā dzimušie
2023. gada Pasaules čempionāta hokejā 1. divīzija

2023. gada Pasaules čempionāta hokejā 1. divīzija būs hokeja sacensības, kas laika posmā 24. aprīļa līdz 8. maijam norisināsies Notingemā un Tallinā. A grupas pirmo divu vietu ieguvēji iekļūs elites divīzijā, bet B grupas uzvarētāji kvalificēsies uz A grupu.

A grupa 
 ▼
 ▼†
 *
 ^
 *
 *

 * automātiski kvalificējas 2023. gada Pasaules hokeja čempionāta 1. divīzijas A grupā
 ^ kvalificējas, uzvarot 2022. gada Pasaules čempionātā hokejā 1. divīzijas B grupā
 † rīkotāji
 ▼ kvalificējās izkrītot no 2022. gada Pasaules čempionāta hokejā elites divīzijas

B grupa 
 ^
 *
 †*
 *
 *
 ^

 * automātiski kvalificējas 2023. gada Pasaules hokeja čempionāta 1. divīzijas A grupā
 ^ kvalificējas, uzvarot un iegūstot 2. vietu 2022. gada Pasaules čempionātā hokejā 2. divīzijas A grupā
 † rīkotāji

Atsauces 

2023. gada Pasaules čempionāts hokejā
Pasaules čempionats hokeja
2023. gada Pasaules čempionāta hokejā 2. divīzija

2023. gada Pasaules čempionāta hokejā 2. divīzija būs hokeja sacensības, kas norisināsies Madridē un Stambulā. A grupas uzvarētāji iekļūs elites divīzijā, bet B grupas uzvarētāji kvalificēsies uz A grupu.

A grupa 
 ^
 *
 *
 *†
 ^
 *

 * automātiski kvalificējas 2023. gada Pasaules hokeja čempionāta 2. divīzijas A grupā
 ^ kvalificējas, uzvarot vai iegūstot 2. vietu 2022. gada Pasaules čempionātā hokejā 2. divīzijas B grupā
 † rīkotāji

B grupa 
 *
 ^†
 *
 ^
 *
 *

 * automātiski kvalificējas 2023. gada Pasaules hokeja čempionāta 2. divīzijas B grupā
 ^ kvalificējas, uzvarot vai iegūstot 2. vietu 2023. gada Pasaules čempionātā hokejā 3. divīzijas A grupā
 † rīkotāji

Atsauces 

2023. gada Pasaules čempionāts hokejā
Pasaules čempionats hokeja
Dmanisi

Dmanisi () ir pilsēta Gruzijas dienvidaustrumos, Lejaskartlijas mharē. Municipalitātes centrs. Pilsēta atrodas Dmani vulkāniskajā plato Mašaveri upes krastos  no galvaspilsētas Tbilisi. Lielākā daļa pilsētas iedzīvotāju ir gruzīni (81%), azerbaidžāņi (14%) un armēņi (2%).

Vēsture 
Sena apdzīvota vieta. 6.—8. gadsimtā bija bīskapa rezidence. Kā pilsēta minēta no 9. gadsimta un piederējusi arābiem. Uzplauka 12.—13. gadsimtā, kad caur pilsētu gāja karavānu ceļš uz austrumiem. Vēlākos laikos iekarojuši dažādi karaspēki, līdz 18. gadsimtā nopostīta. 19. gadsimta beigās Krievijas impērijas kartēs atzīmēta kā Baškičetas (Башкичетъ) ciems, ko dibinājuši no Krimas ieceļojušie duhobori. 1933. gadā Baškičeta kļūst par rajona centru. 1947. gadā pārdēvēta tagadējā vārdā, bet 1981. gadā piešķirts pilsētas statuss.

Paleontoloģija 
1991. gadā arheoloģiskajos izrakumos Dmanisi apkārtnē tika atrasti 1,8—1,7 miljonus gadu seni hominīdu kauli, ko nodēvēja par Homo erectus georgicus. Tās ir senākās datētās hominīdu fosīlijas, kas atrastas ārpus Āfrikas. Šie arheoloģiskie izrakumi, kā arī citi netālie aizvēsturiskie dzīvnieku atradumi 2007. gadā iekļauta UNESCO Pasaules mantojuma kandidātu sarakstā.

Atsauces

Ārējās saites
Sēlijas ģerbonis

Sēlijas vēsturiskās zemes ģerbonis ir viens no pieciem oficiālajiem latviešu vēsturisko zemju simboliem. To pirmo reizi sabiedrībai prezentēja Valsts heraldikas komisija .

Heraldiskais apraksts 
Sarkanā laukā pretēji pagriezts ejošs sudraba staltbriedis.

Vēsture 
Pirmo reizi Latvijas valsts vēsturē nacionālas nozīmes simbols tika izraudzīts, konsultējoties ar iedzīvotājiem. Vietējie iedzīvotāji un nevalstiskās organizācijas 2021. gada laikā iesniedza priekšlikumus ģerboņa simbolu izvēlei, ko vērtēja Valsts heraldikas komisija. Balstoties uz vēsturiskiem faktiem un iesniegtajiem iedzīvotāju priekšlikumiem, tika izstrādāts pilnīgi jauns ģerbonis. Ģerboņa attēla autors ir mākslinieks Edgars Sims.

Atsauces

Ārējās saites 
 Par Sēlijas ģerboņa simbolu apstiprināts staltbriedis
 Sēlijai izraudzīts ģerbonis ar sudraba staltbriedi

Sēlija
Dreimonds Grīns

Dreimonds Džemals Grīns (; dzimis  Mičiganas štatā) ir amerikāņu basketbolists, spēlē spēka uzbrucēja pozīcijā, ASV basketbola izlases dalībnieks. 2022. gadā pārstāv Nacionālās basketbola asociācijas (NBA) klubu Goldensteitas "Warriors", kurā aizvadījis visu profesionāļa karjeru. "Warriors" sastāvā kļuvis par četrkārtēju NBA čempionu, 4 reizes piedalījies NBA Visu zvaigžņu spēlē. Divu olimpisko zelta medaļu ieguvējs ar ASV izlasi.

Karjera 
Studējis Mičiganas štata Universitātē, kuras basketbola komandu pārstāvēja NCAA maksimāli iespējamās četras sezonas. 2012. gadā viņu Goldensteitas "Warriors" izraudzījās drafta otrajā kārtā ar kopējo 35. kārtas numuru.

"Warriors" starta pieciniekā nostiprinājās sākot ar 2014.—2015. gada NBA sezonu, kad arī izcīnīja savu pirmo čempiontitulu. Šo sasniegumu izdevās atkārtot arī 2017., 2018. un 2022. gadā.

ASV izlases sastāvā uzvarējis  un .

Atsauces

Ārējās saites 

1990. gadā dzimušie
Mičiganā dzimušie
ASV basketbolisti
Spēka uzbrucēji
Goldensteitas "Warriors" spēlētāji
NBA čempioni
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Olimpiskās zelta medaļas ieguvēji
Rozes vārds (filma)

"Rozes vārds" () ir 1986. gada Itālijas, Rietumvācijas un Francijas vēsturiska mistērijas filma, kuras režisors ir Žans Žaks Ano. Filmā galvenās lomas atveido Šons Konerijs, F. Marijs Ābrahams, Fjodors Šaļapins jaunākais, Viljams Hikijs, Maikls Lonsdeils, Rons Pērlmans, Kristians Sleiters un Valentina Vargasa. Filma ir balstīta uz Umberto Eko 1980. gada romāna ar tādu pašu nosaukumu.

Franciskāņu mūks Viljams (Konerijs), kopā ar savu mācekli Adsu (Sleiters), ierodas itāļu klosterī, kur viņi izmeklē vairākas noslēpumainas nāves.

"Rozes vārds" pirmizrāde notika . Filma tika vērtēta atšķirīgi no kritiķiem, toties tā saņēma vairākas balvas. Konerijs saņēma BAFTA kino balvu kategorijā labākais aktieris un Cēzara balvu par labāko ārzemju filmu.

Atsauces

Ārējās saites 

1986. gada filmas
Itālijas filmas
Vācijas filmas
Francijas filmas
Vēsturiskas filmas
Columbia Pictures filmas
Žana Žaka Ano filmas
Klaudio Džentīle

Klaudio Džentīle (, dzimis ) ir Itālijas futbola treneris un bijušais futbolists, spēlēja aizsarga pozīcijā, bijis Itālijas futbola izlases dalībnieks.

Savu lielāko daļu spēlētāja karjeras pavadījis Juventus komandā, kur aizvadījis gandrīz 300 līgas mačus. Ar Juventus komandu izcīnījis sešus A sērijas titulus, divus Itālijas kausus, UEFA kausu un UEFA Kausu ieguvēju kausu.

Itālijas futbola izlases sastāvā spēlējis no 1975. līdz 1984. gadam. Ar izlasi uzvarējis 1982. gada FIFA Pasaules kausā. Piedalījies arī 1978. gada FIFA Pasaules kausā un 1980. gada Eiropas čempionātā.

Sasniegumi

Spēlētāja karjera 
Juventus

 Itālijas A sērija: 1974–75, 1976–77, 1977–78, 1980–81, 1981–82, 1983–84
 Itālijas kauss: 1978–79, 1982–83
 UEFA kauss: 1976–77
 UEFA Kausu ieguvēju kauss: 1983–84

Itālija

 FIFA Pasaules kauss: 1982

Trenera karjera 
Itālijas U21 izlase

 UEFA Eiropas U-21 čempionāts: 2004
 Vasaras olimpiskās spēles bronzas medaļa: 2004

Ārējās saites 

1953. gadā dzimušie
Itālijas futbolisti
Itālijas izlases futbolisti
Itālijas futbola treneri
Turīnas "Juventus" spēlētāji
ACF Fiorentina spēlētāji
1978. gada FIFA Pasaules kausa spēlētāji
1980. gada Eiropas čempionāta futbolā spēlētāji
1982. gada FIFA Pasaules kausa spēlētāji
Argentīnas hokeja izlase

Argentīnas hokeja izlase ir komanda, kas pārstāv Argentīnu starptautiskajās hokeja spēlēs. Argentīnas hokeja izlase nekad nav piedalījusies Pasaules čempionātā, bet ir piedalījusies Panamerikas hokeja turnīrā, kur  labākais sniegums  ir izcīnītā trešā vieta 2017. gadā.

Atsauces 
 

Hokejs Argentīnā
Dienvidamerikas hokeja izlases
Sabīne Brauna

Sabīne Brauna (; dzimusi ) ir Vācijas vieglatlēte, kas specializējusies septiņcīņā.

Biogrāfija 
Sabīne Brauna ir bijusī vācu vieglatlēte. Tā kā viņai bija talanti vairākās disciplīnās, Sabīne Brauna startēja septiņcīņā un tur guva arī savus lielākos panākumus. Viņas starptautiskā karjera sākās 1983. gada augustā ar Eiropas junioru čempionātu, kurā viņa izcīnīja otro vietu.

1984. gadā viņa ieņēma sesto vietu XXIII vasaras olimpiskajās spēlēs Losandželosā. XXV vasaras olimpiskajās spēlēs Barselonā, viņa izcīnīja bronzas medaļu aiz ASV sportistes Džekijas Džoineres-Kērsijas, kura izcīnīja zeltu, un Apvienotās komandas pārstāves krievietes Irinas Belovas, kas izcīnīja sudrabu. Viņa ieguva 6649 punktus; viņas rezultāti sacensībās bija 13,25 s - 1,94 m - 24,27 s - 6,02 m - 51,12 m - 2:14,35 min.

Pasaules čempionātos viņa izcīnīja zeltu 1991. un 1997. gadā un sudrabu 1993. gadā. Eiropas čempionātos viņa divas reizes izcīnīja zeltu, 1990. un pēc tam vēlreiz 1994. gadā, kā arī sudraba medaļu 2002. gadā.

Hypo-Meeting sacīkstēs 1992. gadā Gecisā viņa uzstādīja Vācijas rekordu 6985 punktos.

2002. gada rudenī viņa beidza savu sportistes karjeru.

Atsauces

Ārējās saites 

1965. gadā dzimušie
Ziemeļreinā-Vestfālenē dzimušie
Vācijas vieglatlēti
1984. gada vasaras olimpisko spēļu dalībnieki
1988. gada vasaras olimpisko spēļu dalībnieki
1992. gada vasaras olimpisko spēļu dalībnieki
1996. gada vasaras olimpisko spēļu dalībnieki
2000. gada vasaras olimpisko spēļu dalībnieki
Olimpiskās bronzas medaļas ieguvēji
Septiņcīņnieki
Olimpiskie bronzas medaļnieki vieglatlētikā
Ustjordinska

Ustjordinska (, ) ir ciemats Irkutskas apgabalā Krievijas Federācijā. Ustjordinskas Burjatu apvidus administratīvais centrs, līdz 2007. gadam Ustjordinskas Burjatu autonomā apvidus administratīvais centrs. Izvietojies apgabala dienvidrietumos Kudas upes krastos  no Irkutskas. Ciemata teritorijā Kudā ietek vairākas upītes, tajā skaitā Orda, no kuras cēlies ciemata nosaukums.

Vēsture 
Apdzīvotā vieta zināma kopš 19. gadsimta pirmās puses kā burjatu ciems Hudžira, vēlāk — Hargana vai Harhana. 20. gadsimta sākumā tas kļuva par Erihitbulagatas aimaka centrum bet pēc Ustjordinskas Burjatu-Mongoļu nacionālā apvidus izveidošanas 1937. gadā kļūst par tā centru un tiek pārdēvēts par Ustjordu (Усть-Орда). 1941. gadā ciematam piešķirts pilsētciemata statuss un pārdēvēts tagadējā vārdā. 1991. gadā pilsētciemats reorganizēts par lauku apdzīvoto vietu.

Atsauces

Ārējās saites 

Irkutskas apgabals
Kvadrāts (filma)

"Kvadrāts" () ir 2017. gada Zviedrijas, Francijas, Vācijas un Dānijas kopražojuma komēdijdrāma, kuras režisors un scenārija autors ir Rūbens Ēstlunds. Filmā galvenās lomas atveido Klāss Bangs, Elizabete Mosa, Dominiks Vests un Terijs Notarijs. Filma aizskar tādas tēmas kā vārda brīvība un politkorektums.

Prestiža Stokholmas mākslas muzeja galvenais kurators nokļūst gan profesionālajā, gan personiskajā krīzē, gatavojoties prezentēt pretrunīgi vērtētu eksponātu "Kvadrātu".

"Kvadrāts" pirmizrāde notika 2017. gada Kannu kinofestivālā, kur tā guva pozitīvas kritiķu atsauksmes un saņēma Zelta palmas zaru. Ēstlunds kļuva par pirmo zviedru režisoru kopš Alfa Sjēberga 1951. gadā, kurš ir saņēmis šo balvu. Filma tika izrādīta arī 2017. gada Toronto Starptautiskais kinofestivālā. Filma saņēma arī sešas Eiropas Kino balvas, tai skaitā balvu par labāko filmu un divas Guldbaggen balvas. Tā tika nominēta 90. Kinoakadēmijas balvai kategorijā "Labākā filma svešvalodā".

Atsauces

Ārējās saites 

2017. gada filmas
Zviedrijas filmas
Francijas filmas
Vācijas filmas
Dānijas filmas
Kinokomēdijas
Drāmas
Eiropas Kino balvas ieguvējas filmas
Dņestras limāns

Dņestras limāns () ir limāns Melnās jūras ziemeļrietumu piekrastē, Ukrainas Odesas apgabalā. Izveidojies Dņestras upes grīvā, tai applūstot. Limāns izstiepts 42,5 m garumā ziemeļrietumu-dienvidaustrumu virzienā; no jūras to norobežo 40—500 m plata Buhazas strēle. Notece jūrā pa 210 m plato Carehradas hirlu.

Limāna rietumu krastā atrodas Bilhorodas-Dņistrovskas pilsēta, austrumu — Ovidiopoles pilsētciemats. Uz Buhazas strēles vairāki piejūras kūrorti.

Ieteku jūrā šķērso dzelzceļa un autoceļa tilts, Krievijas 2022. gada iebrukuma laikā tas vairākkārt sabombardēts.

Atsauces

Ārējās saites 

Ukrainas ezeri
Melnā jūra
Dņestra
Roberts Mūks (Avens)



Roberts Mūks (Avens) (1923 - 2006) 
Roberts Mūks (Īstajā vārdā Roberts Avens) latviešu filozofs  un dzejnieks 
.
 

Par savu ierašanos pasaulē Roberts Mūks raksta:
„Es nevis piedzimu, bet pārdzimu (reinkarnējos) pašreizējā formā 1923. gada 14. janvārī Galēnu pagastmājā Rēzeknes apriņķī. Mana pārdzimšana notika tāpēc, ka acīmredzot kaut kas bija jāpielabo iepriekšējās dzīves metos”.

Piemiņas vieta 

Roberts Mūks apbedīts Galēnu kapsētā. Galēnos, Preiļu novadā
2008. gadā atklāts tēlnieces Māras Kalniņas veidots piemiņas kapakmenis, kas simbolizē filozofa un dzejnieka Roberta Mūka sašķelto dzīvi Latvijā un trimdā.

Muzejs 

2014. gadā izvedots Roberta Mūka muzejs Galēnos dzejnieka un filozofa piemiņai. 
Muzeja adrese: Skolas iela 11C, Galēni, Preiļu novads, LV-5311  visitpreili.com

Ik gadu muzejs izsludina jaunrades radošo darbu konkursu veltītu Robertam Mūkam

Filozofija
Dzeja
Mcheta-Mtianeti

Mcheta-Mtianeti () ir viena no Gruzijas mharēm. Izvietojusies valsts valsts ziemeļaustrumos Lielā Kaukāza grēdā un tās dienvidu nogāzē. Ziemeļos robežojas ar Krieviju, austrumos — ar Kahetiju, dienvidos — ar Lejaskartliju un galvaspilsētu Tbilisi, dienvidrietumos — ar Iekšējo Kartliju. Mhares rietumu daļu kontrolē Krievijas atbalstītā separātiskā Dienvidosetija; tur izveidota Dienvidosetijas pagaidu administrācija. Lielākās pilsētas mharē ir Mcheta (administratīvais centrs) un Dušeti. Lielākā daļa iedzīvotāju ir gruzīni; pārstāvētas to etnogrāfiskās grupas kartlieši, kahetieši, pšavi, mohevi un hevsuri.

Geogrāfija 
Mhare ietver vēsturiskos Gruzijas novadus Erco-Tianeti, Mtiuleti, Hevsureti, Pšaviju un Iekšējās Kartlijas austrumu daļu. Apvidus kalnains, galvenās grēdas ir Kartlijas grēda austrumos pie robežas ar Kahetiju. Lielā Kaukāza grēda šķērso mhares ziemeļu daļu; visa Kazbegi un daļa Dušeti municipalitātes atrodas Lielā Kaukāza ziemeļu pusē. Lielākās upes ir Kūra ar pietekām Aragvi un Ksani, kā arī Jori. Mharē atrodas Gruzijas galvenais ziemas kūrorts Gudauri.

Atsauces

Ārējās saites 

Gruzijas mhares
Manhatana (filma)

"Manhatana" () ir 1979. gada ASV romantiska komēdija, kuras režisors un scenārija autors ir Vudijs Allens. Filmā galvenās lomas atveido Vudijs Allens, Daiena Kītone, Maikls Mērfijs, Meriela Hemingveja, Merila Strīpa un Anna Bairina.

Filma ir par divreiz šķīrušos, 42 gadus vecu televīzijas seriālu scenāristu, kurš satiekas ar 17 gadus vecu meiteni, bet iemīlas sava labākā drauga mīļākajā.

"Manhatana" pirmizrāde notika . Tā ir filma Allena filma, kas ir filmēta melnbalta. Tajā skan Džordža Gēršvina mūzika, tostarp skaņdarbs Rhapsody in Blue, kas iedvesmoja filmu. Filma saņēma augstu kritiķu novērtējumu, tā tika nominēta divām Amerikas Kinoakadēmijas balvām kategorijās "Labākā aktrise otrā plāna lomā" (Hemingveja) un "Labākais oriģinālscenārijs". Filma Ziemeļamerikā nopelnīja 39.9 miljonus ASV dolārus, kas padara "Manhatanu" par otru pelnošāko Vudija Allena filmu. Filma tika iekļauta Amerikas Kinoinstitūta 100 smieklīgāko filmu saraksta 46. vietā. 2001. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

Atsauces

Ārējās saites 

1979. gada filmas
ASV filmas
Vudija Allena filmas
Kinokomēdijas
Drāmas
Franko Kauzio

Franko Kauzio (, dzimis ) ir bijušais Itālijas futbolists, spēlēja malējā uzbrucēja pozīcijā, bijis Itālijas futbola izlases dalībnieks.

Savas karjeras veiksmīgāko posmu aizvadījis Juventus FC komandā, ar ko viņš izcīnīja sešus Itālijas A sērijas čempionu titulus.

Itālijas futbola izlases sastāvā spēlējis no 1972. līdz 1983. gadam. Ar izlasi uzvarējis 1982. gada FIFA Pasaules kausā. Piedalījies arī 1974. un 1978. gada FIFA Pasaules kausā, kā arī 1980. gada Eiropas čempionātā.

Sasniegumi 
Juventus

 Itālijas A sērija: 1971—72, 1972—73, 1974—75, 1976—77, 1977—78, 1980—81
 Itālijas kauss: 1978—79
 UEFA kauss: 1976—77

Itālija

 FIFA Pasaules kauss: 1982

Ārējās saites 

1949. gadā dzimušie
Itālijas futbolisti
Itālijas izlases futbolisti
Turīnas "Juventus" spēlētāji
Palermo FC spēlētāji
Udinese Calcio spēlētāji
Milānas "Internazionale" spēlētāji
1974. gada FIFA Pasaules kausa spēlētāji
1978. gada FIFA Pasaules kausa spēlētāji
1980. gada Eiropas čempionāta futbolā spēlētāji
1982. gada FIFA Pasaules kausa spēlētāji
Apūlijā dzimušie
Gžegožs Lato

Gžegožs Boļeslavs Lato (, dzimis ) ir bijušais Polijas futbolists un futbola treneris, spēlēja uzbrucēja pozīcijā, bijis Polijas futbola izlases dalībnieks.

Lato ir viens no pazīstamākajiem poļu zelta paaudzes futbolistiem 70. un 80. gados. Ar Stal Mielec komandu divreiz uzvarējis Ekstraklasa turnīrā. Spēlējis arī Beļģijā un Meksikā.

Polijas futbola izlasi pārstāvējis no 1971. līdz 1984. gadam, kopumā nospēlējot 100 mačus un gūstot 45 vārtus. Ar izlasi ieguvis zelta medaļu 1972. gada vasaras olimpiskajās spēlēs. Lato bija 1974. gada FIFA Pasaules kausa labākais vārtu guvējs, esot vienīgais polis, kurš to ir sasniedzis. Piedalījies arī 1978. un 1982. gada FIFA Pasaules kausā, kā arī 1976. gada vasaras olimpiskajās spēlēs.

Pēc spēlētāja karjeras beigām kļuvis par treneri. Strādājis ASV, Polijā un Grieķijā.

Esot Demokrātiskās kreiso savienības biedrs, Lato no 2001. līdz 2005. gadam bijis Polijas senators no Žešovas reģiona.

No 2008. līdz 2012. gadam bijis bijis Polijas Futbola asociācijas prezidents.

Sasniegumi

Spēlētāja karjera 
Stal Mielec

 Ekstraklasa: 1973, 1976

Atlante

 CONCACAF Čempionu kauss: 1983

Polija

 Vasaras olimpiskās spēles zelta medaļa: 1972
 Vasaras olimpiskās spēles sudraba medaļa: 1976

Individuālie sasniegumi

 Ekstraklasa labākais vārtu guvējs: 1973, 1975
 FIFA Pasaules kausa labākais vārtu guvējs: 1974
 Polijas gada futbolists: 1977, 1981

Ārējās saites 

1950. gadā dzimušie
Polijas futbolisti
Polijas izlases futbolisti
Polijas futbola treneri
Polijas politiķi
1972. gada vasaras olimpisko spēļu dalībnieki
1976. gada vasaras olimpisko spēļu dalībnieki
1974. gada FIFA Pasaules kausa spēlētāji
1978. gada FIFA Pasaules kausa spēlētāji
1982. gada FIFA Pasaules kausa spēlētāji
Pomožes vojevodistē dzimušie
FC Petrow

FC Petrow ir Latvijas telpu futbola komanda, kas dibināta 2012. gada 19.septembrī. Tās dibinātāji ir Latvijas telpu futbola un minifutbola entuziasti Mārtiņš Petrovs un Deniss Gaidukovs. FC Petrow piedalās gan Rīgas minifutbola čempionātā, gan Rīgas telpu futbola čempionātā un Latvijas Telpu futbola Virslīgā. FC Petrow ir divkārtējs Latvijas čempions telpu futbolā (2019/2020 un 2021/2022 sezonās), bijis sudraba un bronzas medaļu ieguvējs, uzvarējis Rīgas minifutbola čempionātā un ieguvis 2. vietu Latvijas minifutbola čempionātā. FC Petrow ir ieguvis Rīgas telpu futbola Kausu un ir uzvarējis Rīgas čempionātā telpu futbolā.

FC Petrow farmklubs ir FC Inter Star, kas ir uzvarējis gan Rīgas telpu futbola čempionātā, gan arī ieguvis godalogotas vietas Latvijas Telpu futbola 1. līgā.

FC Petrow rezultāti 

 2012 3. vieta Rīgas minifutbola čempionāts 1.līga
 2012/2013 8. vieta Rīgas telpu futbola 2.līga
 2013/2014 1. vieta Rīgas Telpu futbola 2.līga
 2014/2015 5. vieta Latvijas Telpu futbola Virslīgā
 2015/2016 5. vieta Latvijas Telpu futbola Virslīgā
 2016/2017 5. vieta Latvijas Telpu futbola Virslīgā
 2017/2018 5. vieta Latvijas Telpu futbola Virslīgā
 2018 3. vieta Rīgas minifutbola čempionātā
 2018/2019 3. vieta Latvijas Telpu futbola Virslīgā
 2019 Rīgas kausa ieguvēji telpu futbolā
 2019 1. vieta Rīgas minifutbola čempionātā
 2019/2020 1. vieta Latvijas Telpu futbola Virslīgā
 2020 2. vieta Rīgas minifutbola čempionātā
 2020/2021 2. vieta Latvijas Telpu futbola Virslīgā
 2021/2022 1. vieta Latvijas Telpu futbola Virslīgā

Atsauces 

Telpu futbols
Progress MS-20

Progress MS-20 (Прогресс МС-20; SKS apzīmējums ISS-81P) ir Krievijas automātisks Progress-MS sērijas kravas kosmosa kuģis, kas Starptautiskajā kosmosa stacijā (SKS) nogādāja kravu. Tas orbītā tika palaists 2022. gada 3. jūnijā.

Krava 
Kopējā kravas masa starta brīdī bija 2517 kg. Īpašajās tvertnēs ietilpa degviela (), saspiestas gāzes (slāpeklis) (), ūdens (). Hermētiskajā kravas telpā bija iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces. Kravā bija arī 3D printeris, 2 pavadoņi JuZGU-55 (№ 11 un № 12) un 2 pavadoņi Ciolkovskij-Rjazan (№ 1 un № 2).

Lidojuma gaita 
Progress MS-20 tika palaists  09:32:20 UTC ar nesējraķeti Sojuz-2.1a no Baikonuras kosmodroma.

Saslēgšanās ar SKS automātiskā režīmā notika pēc diviem Zemes apriņķojumiem 13:02:03 UTC pie Zvezda moduļa.

Stacijas orbītas paaugstināšanas manevri

Atsauces

Ārējās saites 

 Progress MS-20 to dock at Zvezda Anatoly Zak
 Progress-MS 01 — 19 Gunter Dirk Krebs

MS-20
Latvijas futbola izlase 2022. gadā

Latvijas futbola izlase 2022. gadā piedalās 2022.—2023. gada UEFA Nāciju līgā, kā arī  aizvada vairākas draudzības spēles.

Sezonu Latvijas izlase sāka  ar draudzības spēli pret Kuveitu, kas norisinājās Maltā. Turpat 29. martā sacentās ar Azerbaidžānas izlasi. Jūnijā izlase aizvada četras UEFA Nāciju līgas spēles, kur spēlē D līgas 1. grupā kopā ar Moldovu, Lihtenšteinu un Andoru. Vēl divas Nāciju līgas spēles izlase aizvadīs septembrī.

FIFA rangs

Kalendārs

Spēles 

: Roberts Ozols — Andrejs Cigaņiks, Antonijs Černomordijs (K), Kaspars Dubra, Vladislavs Sorokins (Renārs Varslavāns 46') — Alvis Jaunzems (Jānis Ikaunieks 46'), Roberts Savaļnieks, Eduards Emsis (Aleksejs Saveļjevs 39'), Kristers Tobers — Raimonds Krollis (Vladimirs Kamešs 77'), Vladislavs Gutkovskis

: Pāvels Šteinbors (Rihards Matrevics 46') — Roberts Savaļnieks, Antonijs Černomordijs (K), Kaspars Dubra, Vladislavs Sorokins — Andrejs Cigaņiks (Alvis Jaunzems 63'), Aleksejs Saveļjevs (Igors Tarasovs 88'), Kristers Tobers, Renārs Varslavāns (Vladimirs Kamešs 72') — Raimonds Krollis, Vladislavs Gutkovskis

: Pāvels Šteinbors — Roberts Savaļnieks, Antonijs Černomordijs (K), Kaspars Dubra, Raivis Andris Jurkovskis — Jānis Ikaunieks (Dāvis Ikaunieks 86'), Kristers Tobers, Artūrs Zjuzins (Eduards Emsis 86'), Andrejs Cigaņiks (Alvis Jaunzems 67') — Roberts Uldriķis, Vladislavs Gutkovskis (Raimonds Krollis 75')

: Pāvels Šteinbors — Roberts Savaļnieks, Antonijs Černomordijs (K), Kaspars Dubra, Raivis Andris Jurkovskis — Alvis Jaunzems (Andrejs Cigaņiks 57'), Eduards Emsis (Artūrs Zjuzins 57'), Kristers Tobers, Jānis Ikaunieks (Dāvis Ikaunieks 85') — Roberts Uldriķis, Vladislavs Gutkovskis (Raimonds Krollis 62')

: Pāvels Šteinbors — Roberts Savaļnieks, Antonijs Černomordijs (K), Kaspars Dubra, Raivis Andris Jurkovskis — Andrejs Cigaņiks (Alvis Jaunzems 61'), Kristers Tobers (Igors Tarasovs 90+2'), Artūrs Zjuzins (Eduards Emsis 80'), Jānis Ikaunieks — Roberts Uldriķis (Raimonds Krollis 61'), Vladislavs Gutkovskis  (Dāvis Ikaunieks 80')

: Pāvels Šteinbors — Roberts Savaļnieks, Antonijs Černomordijs (K), Kaspars Dubra, Raivis Andris Jurkovskis — Andrejs Cigaņiks (Vladimirs Kamešs 87'), Kristers Tobers, Artūrs Zjuzins (Eduards Emsis 71'), Jānis Ikaunieks (Alvis Jaunzems 67') — Roberts Uldriķis (Raimonds Krollis 67'), Vladislavs Gutkovskis  (Dāvis Ikaunieks 87')

: Pāvels Šteinbors — Roberts Savaļnieks, Antonijs Černomordijs (K), Kaspars Dubra, Raivis Andris Jurkovskis (Elvis Stuglis 88') — Andrejs Cigaņiks (Dāvis Ikaunieks 82'), Kristers Tobers, Eduards Emsis, Alvis Jaunzems  (Raimonds Krollis 57') — Jānis Ikaunieks, Vladislavs Gutkovskis

: Pāvels Šteinbors — Roberts Savaļnieks, Elvis Stuglis, Kaspars Dubra (K), Raivis Andris Jurkovskis — Andrejs Cigaņiks (Dāvis Ikaunieks 85'), Kristers Tobers, Eduards Emsis (Igors Tarasovs) 82', Jānis Ikaunieks — Vladislavs Gutkovskis, Raimonds Krollis

Atsauces

Ārējās saites 
 Latvijas futbola izlase, lff.lv

2022
2022. gads Latvijā
2022. gads futbolā
Iekšmērs

Iekšmērs ir mērlīdzeklis urbuma diametra mērīšanai. Tas var būt urbuma diametra kontroles līdzeklis, ar kuru nenosaka reālo izmēru, bet, izmantojot fiksētu caurejošo un necaurējošo izmēru, nosaka atbilstību noteiktajām robežnovirzēm, šim mērķim iekšmēru izmanto līdzās robežkalibra tapai lielu diametru urbumiem. Mikrometriskais iekšmērs jeb trubveida iekšējais mikrometrs ir mikrometrisks mērinstruments, kura mērījumu precizitāte ir tadi pati kā mikrometram. Atšķirībā no iekšējā mikrometra mērījumos ar trubveida iekšējo mikrometru tiek ievērots Abes princips. Teleskopiskais jeb indikatora iekšmērs tiek izmantots kopā ar mērgalvu jeb indikatoru, noskaidrojot urbuma diametra novirzi no uzdotā nominālizmēra (Abes princips netiek ievērots). 
Mērinstrumenti
Advance Australia Fair

Advance Australia Fair ir Austrālijas valsts himna. To 1878. gadā sarakstīja skotu izcelsmes komponists Pīters Dods Makkormiks. 1974. gadā Advance Australia Fair pēc valsts mēroga aptaujas aizstāja God Save the Queen kā Austrālijas valsts himnu. Tomēr God Save the Queen joprojām ir Austrālijas karaliskā himna.

Vārdi

Skatīt arī
 Waltzing Matilda, populāra krūmu balāde un patriotiska dziesma, kas tika ierosināta kā valsts himna
 The Song of Australia, patriotiska dziesma, kas bija ierosināta valsts himna, ko mūsdienās dzied reti

Austrālija
Valsts himnas
Austrālijas dziesmas
Oleksandrs Petrakovs

Oleksandrs Petrakovs (; dzimis  Kijivā) ir ukraiņu futbola treneris un bijušais futbolists. Spēlējis aizsarga pozīcijā. Kopš 2021. gada ir Ukrainas futbola izlases galvenais treneris.

Futbolista karjera 
Petrakovs ir Kijivas "Dinamo" jaunatnes futbola skolas audzēknis. Karjeras laikā pārstāvējis klubus Vinnicas "Lokomotiv", Kijivas SKA, Čerkasu "Dnipro", Rivnes "Avanhard" un Ņikopoles "Kolos". Aizvadījis 46 spēles PSRS 1. līgā, bet pārsvarā spēlējis PSRS 2. līgas komandās.

Trenera karjera 
No 1991. līdz 1992. gadam bija amatieru komandas Ivankivas "Budivelnyk" treneris. Profesionālā trenera karjeru sāka Zaporižjas "Torpedo", kur no 1993. līdz 1994. gadam bija treneru kolektīvā kā asistents, bet vēlāk līdzīgā amatā strādāja Kijivas CSKA-2. 1998. gadā kļuva par CSKA-2 galveno treneri, komanda tajā laikā spēlēja Ukrainas Pirmajā līgā. Vēlāk viņš trenēja arī citus klubus Ukrainas otrajā pēc līmeņa līgā — Sumu "Spartak" un FK Vinnica. Pēc tam viņa tālākā karjera bija saistīta ar bērnu un jauniešu futbolu, vispirms viņš strādāja par treneri Kijivas "Dinamo" jauniešu akadēmijā, bet pēc tam RVUFK. 

No 2010. līdz 2021. gadam strādāja par galveno treneri dažādās Ukrainas jaunatnes izlasēs. 2019. gadā ar Ukrainas U-20 izlasi uzvarēja FIFA U-20 Pasaules kausā. 2021. gada augustā tika iecelts par Ukrainas futbola izlases galvenā trenera pienākumu izpildītāju. 2021. gada 17. novembrī tika oficiāli apstiprināts izlases galvenā trenera amatā. Viņa vadībā izlase ieguva 2. vietu 2022. gada FIFA Pasaules kausa kvalifikācijas grupā un kvalificējās izslēgšanas spēlēm, kur pirmajā spēlē pieveica Skotiju, bet tomēr izslēgšanas spēļu finālā zaudēja Velsai un neiekļuva Pasaules kausa finālturnīrā.

Atsauces

Ārējās saites 

1957. gadā dzimušie
Kijivā dzimušie
PSRS futbolisti
Ukrainas futbolisti
Ukrainas futbola treneri
Ukrainas futbola izlases treneri
Diplakantīdas

Diplakantīdas (Diplacanthidae) ir klimatijveidīgo akantodu dzimta. Tās pārstāvji dzīvoja devona periodā. bija izplatīti Skotijā, Kanādā, Dienvidāfrikā u.c. Šīs dzimtas pārstāvji ir sastopami arī Latvijas devona nogulumos.

Apraksts 
Uz muguras atrodas divi spuru dzelkšņi, pie tam priekšējais muguras dzelksnis ir dziļi iegremdēts muskulatūrā un tam ir iekšējais skelets. Priekšējais muguras spuras dzelksnis ir garāks par aizmugurējo dzelksni.

Plecu joslā ir papildus (admediāno) dzelkšņu pāris. Skapulokorakoīds ir ar augstu lāpstveida serdi, kas stiepjas dorsāli sānu līnijas virzienā, un ar lielu ķīli ir sadalīts aizžaunu plātnītē un aizmugurējā plātnē. Dermālā plecu josla ir ar pāru priekšējām un pāru pinnālajām plātnēm. Pāru admediānie dzelkšņi un krūšu spuru dzelkšņi ir saauguši vai arī veido locītavu ar pinnālajām plātnēm. Priekšējās ventrālās plātnes ir saaugušas ar prokorakoīdiem. Prepektorālo dzelkšņu nav.

Uz vēdera ir starpdzelkšņu (priekšgurnu dzelkšņu) pāris. Muguras, krūšu un vēdera spuru dzelkšņi šķērsgriezumā ir dziļāki (garāki), nekā platāki. Dzelkšņiem ir viens galvenais pulpārais kanāls un vismaz viens papildus pulpārais kanāls.

Žaunu dobums ir klāts ar vienu žaunu vāku. Gan augšžokļi, gan apakšžokļi pārkaulojas no diviem centriem. Dermālās ornamentētās vaigu plātnes bez sensorā kanāla. Lielās cirkumorbitālās plātnes nepilnīgi aptver acu orbītu. Dzimtas pārstāvjiem ir extramandibulare. Uz apakšžokļa abās pusēs ir zems robusts okuzālais kauls. Zobu nav. Zvīņām ir Acanthodes veida mikrostruktūra. Zvīņu kronīši ornamentēti ar gareniskiem vai šķērseniskiem ķīļiem.

Sistemātika 
 dzimta: † Diplacanthidae
 ģints: † Diplacanthus
 ģints: † Milesacanthus
 ģints: † Ptychodictyon
 ģints: † Rhadinacanthus

(†) - izmirušu organismu grupa.

Atsauces 

Akantodes